
Z A P I S N I K

s 28. sjednice Vijeća Gradske četvrti Sesvete, održane 26. rujna 2023 ., s početkom u 19.00 sati u Gradskoj četvrti Sesvete – Plava dvorana, Trg Dragutina Domjanića 6, Sesvete.

Sjednica Vijeća Gradske četvrti Sesvete s planiranim početkom u 18.00 sati odgođena je za 19.00 sati istog dana obzirom da je predsjednik Vijeća Gradske četvrti Sesvete utvrdio da nema kvoruma za održavanje sjednice.

Nazočni članovi Vijeća Gradske četvrti Sesvete:

Vinko Batinić, Marko Brkić, Petar Bajan. Željko Blažinović, Nives Curić, Ivan Dokša, Damir Grgić, Zorica Gregurić, Stjepan Kezerić, Matija Kralj, Magdalena Kozarić Špoljarić, Ivan Krivačić, Vedran Ledinščić, Vladimir Marić, Ivana Vladimira Petric, Damir Pigac, Katarina Petrović.

Nenazočni članovi Vijeća Gradske četvrti Sesvete: 
Mihaela Husić
Nazočni radno:
Tomi Maslov, Nives Polojac - Gradski ured za mjesnu samoupravu, promet, civilnu zaštitu i sigurnost, Područni odsjek Sesvete

Sjednicu Vijeća Gradske četvrti Sesvete otvara Vladimir Marić, predsjednik Vijeća, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 17 članova Vijeća. Dalje navodi da je članovima Vijeća e-poštom poslan zapisnik s 27. sjednice Vijeća. Upitao je imaju li primjedbi na zapisnik.

/ Željko Grbavac dolazi na sjednicu u 19,09/

Magdalena Kozarić Špoljarić, Matija Kralj i Nives Curić imali su primjedbe na zapisnik, nakon kratke rasprave članovi Vijeća su glasovali o usvajanju zapisnika te je s 18 glasova „za“ jednoglasno usvojen zapisnik s prethodne sjednice.
Izvješće o glasanju za zapisnik s 27. sjednice Vijeća, priloženo je uz ovaj Zapisnik i njegov je sastavni dio.

Predsjednik je u pozivu na sjednicu predložio dnevni red, kako slijedi:

DNEVNI RED:

1. Prijedlog Zaključka o izmjeni Plana komunalnih aktivnosti Gradske četvrti Sesvete u 2023.
2. Prijedlog Zaključka davanju mišljenja na zahtjev Mare Nikolić  za dostavu pitke vode cisternom.
3. Razno.

Nadalje predsjednik predlaže, uz obrazloženje za svaku točku zasebno, da se u dnevni red uvrste slijedeće točke: Prijedlog Zaključka o izmjenama u Financijskom planu Gradske četvrti Sesvete za 2023., Prijedlog Zaključka o davanju mišljenja za Izvješće o provedenoj stručnoj analizi zaprimljenih inicijativa u 2022. i 2023. godini u svrhu utvrđivanja osnovanosti pokretanja postupka za izradu izmjena i dopuna Generalnog urbanističkog plana Sesveta, Prijedlog Zaključka o građevinskom radovima na produžetku Ulice kneza Branimira, Prijedlog Zaključka o održavanju državnih cesta, na području Gradske četvrti Sesvete i provedba dodatnih tehničkih mjera za sigurnost sudionika u prometu. 

Predsjednik je zamolio članove Vijeća, ako imaju kakve primjedbe ili prijedloge, da ih iznesu.
U raspravi sudjeluju Željko Grbavac, Magdalena Kozarić Špoljarić, Stjepan Kezerić, Matija Kralj i Vladimir Marić. 
Nakon kratke rasprave članovi Vijeća su glasovali te je Vijeće Gradske četvrti Sesvete s 14 glasova „za“ i  4 glasa protiv, prihvatilo dnevni red.
Izvješće o glasanju za dopunu dnevnog reda s 28. sjednice Vijeća, priloženo je uz ovaj Zapisnik i njegov je sastavni dio.

DNEVNI RED:

1. Prijedlog Zaključka o izmjeni Plana komunalnih aktivnosti Gradske četvrti Sesvete u 2023.
2. Prijedlog Zaključka o davanju mišljenja na zahtjev Mare Nikolić za dostavu pitke vode cisternom
3. Prijedlog Zaključka o izmjenama u Financijskom planu Gradske četvrti Sesvete za 2023.
4. Prijedlog Zaključka o davanju mišljenja za Izvješće o provedenoj stručnoj analizi zaprimljenih inicijativa u 2022. i 2023. godini u svrhu utvrđivanja osnovanosti pokretanja postupka za izradu izmjena i dopuna Generalnoga urbanističkog plana Sesveta.
5. Prijedlog Zaključka o građevinskim radovima na produžetku Ulice kneza Branimira.
6. Prijedlog Zaključka o održavanju državnih cesta, na području Gradske četvrti Sesvete i provedbe dodatnih tehničkih mjera za sigurnost sudionika u prometu.
7. Razno

Vladimir Marić poziva vijećnike da glasaju o tome da li prihvaćaju takav dnevni red u cijelosti. 
Članovi Vijeća glasovali su te je Vijeće Gradske četvrti Sesvete s 14 glasova „za“ i 4 glasa protiv izglasalo.
Izvješće o glasanju za dnevni red priloženo je uz ovaj Zapisnik i njegov je sastavni dio.

/ Prelazi se na rad po dnevnom redu /

Ad 1) Prijedlog zaključka o izmjeni Plana komunalnih aktivnosti Gradske četvrti Sesvete u 2023. 

[bookmark: _GoBack]	Vladimir Marić obrazlaže prijedlog i ukazuje na izmjene u odnosu na prethodno donesen Plan komunalnih aktivnosti Gradske četvrti Sesvete u 2023. U raspravi sudjeluju Nives Curić, Stjepan Kezerić, Željko Blažinović, Ivan Dokša, Željko Grbavac, Ivana Vladimira Petric, Vinko Batinić, Marko Brkić, Matija Kralj, Ivan Krivačić, Damir Pigac i Vladimir Marić. Nakon rasprave predsjednik je uvažio prijedloge da se prati realizacija stavaka iz Plana komunalnih aktivnosti Gradske četvrti Sesvete te da se podnese izvješće o tome koliko je sredstava osigurano u Planu komunalnih aktivnosti Gradske četvrt Sesvete za ruralni dio Sesveta, a koliko sredstava je osigurano za urbani dio Sesveta.   
Nakon rasprave, članovi Vijeća su glasovali te je većinom glasova, s 10 glasova „za“ , 4 protiv i 4 suzdržan glas donijelo:
	
Zaključak
o izmjeni Plana komunalnih aktivnosti Gradske četvrti Sesvete u 2023.

/ Zaključak se prilaže zapisniku sjednice/

Izvješće o glasanju za 1. točku dnevnog reda priloženo je uz ovaj Zapisnik i njegov je sastavni dio.

Ad 2) Prijedlog zaključka o davanju mišljenja na zahtjev Mare Nikolić za dostavu pitke vode cisternom
	
Vladimir Marić navodi da je svima dostavljen zahtjev građanke Mare Nikolić te zaključak Vijeća Mjesnog odbora Šimunčevec. Potom je otvorio raspravu.
	Daljnje rasprave nije bilo, vijeće je jednoglasno donijelo:

Zaključak
o  davanju mišljenja na zahtjev Mare Nikolić za dostavu pitke vode

/ Zaključak se prilaže zapisniku sjednice/

Izvješće o glasanju za 2. točku dnevnog reda priloženo je uz ovaj Zapisnik i njegov je sastavni dio.

/ Marko Brkić odlazi sa sjednice u 20,03/


Ad 3) Prijedlog zaključka o izmjenama u Financijskom planu Gradske četvrti Sesvete za 2023. 

	Vladimir Marić obrazlaže da je zaključak temeljen na zahtjevu Gradskog ureda za mjesnu samoupravu, promet, civilnu zaštitu i sigurnost kojim se iskazuje potreba osiguranja dodatnih sredstava na određenim pozicijama u Financijskom planu Gradske četvrti Sesvete za 2023. U ovom slučaju neće doći do promjena u iznosu osiguranih sredstava već se radi o prebacivanju sredstava sa jedne pozicije na drugu koja su na raspolaganju unutar važećeg Plana. 
	Daljnje rasprave nije bilo, članovi Vijeća su glasovali te je većinom glasova, s 14 glasova „za“ i 3 suzdržan glas donijelo:

Zaključak
o izmjenama u Financijskom planu Gradske četvrti Sesvete za 2023. 

/ Zaključak se prilaže zapisniku sjednice/

Izvješće o glasanju za 3. točku dnevnog reda priloženo je uz ovaj Zapisnik i njegov je sastavni dio.

/ Damir Grgić odlazi sa sjednice u 20,06/

Ad 4) Prijedlog Zaključka o davanju mišljenja za Izvješće o provedenoj stručnoj analizi zaprimljenih inicijativa u 2022. i 2023. godini u svrhu utvrđivanja osnovanosti pokretanja postupka za izradu izmjena i dopuna Generalnoga urbanističkog plana Sesveta.

	Vladimir Marić obrazlaže prijedlog zaključka te predlaže da Vijeće Gradske četvrti Sesvete da negativno mišljenje na Izvješće i traži da se u postupak izmjena i dopuna Plana koji je u tijeku razmotre inicijative za izradu izmjena i dopuna Generalnog urbanističkog plana Sesveta, zaprimljene od 01. lipnja 2022. do 31. svibnja 2023. Potom je otvorio raspravu.
	U daljnjoj raspravi sudjeluju Nives Curić, Magdalena Kozarić Špoljarić, Ivana Vladimira Petric i Vladimir Marić.
	Nakon rasprave, članovi Vijeća su glasovali te s 6 glasova „za“, 6 protiv i 4 suzdržana glasa Vijeće nije izglasalo isti.

Izvješće o glasanju za 4. točku dnevnog reda priloženo je uz ovaj Zapisnik i njegov je sastavni dio.

Ad 5) Prijedlog Zaključka o građevinskim radovima na produžetku Ulice kneza Branimira
	Vladimir Marić izlaže prijedlog zaključka. U raspravi sudjeluju Stjepan Kezerić, Vinko Batinić, Željko Grbavac, Nives Curić i Vladimir Marić.
	Nakon rasprave,  članovi Vijeća su glasovali te je većinom glasova, s 12 glasova „za“ i 4 suzdržan glas donijelo:

Zaključak
o građevinskim radovima na produžetku Ulice kneza Branimira

/ Zaključak se prilaže zapisniku sjednice/

Izvješće o glasanju za 5. točku dnevnog reda priloženo je uz ovaj Zapisnik i njegov je sastavni dio.

Ad 6) Prijedlog Zaključka o održavanju državnih cesta, na području Gradske četvrti Sesvete i provedbe dodatnih tehničkih mjera za sigurnost sudionika u prometu

	Vladimir Marić izlaže prijedlog zaključka. U raspravi sudjeluju Stjepan Kezerić, Nives Curić i Vladimir Marić.
	Nakon rasprave, članovi Vijeća su glasovali te je jednoglasno s 16 glasova „za“ donijelo:


Zaključak
o održavanju državnih cesta, na području Gradske četvrti Sesvete i provedbe dodatnih tehničkih mjera za sigurnost sudionika u prometu

/ Zaključak se prilaže zapisniku sjednice/

Izvješće o glasanju za 6. točku dnevnog reda priloženo je uz ovaj Zapisnik i njegov je sastavni dio.
7) Razno

Vladimir Marić izvijestio je kako ima dogovorene sastanke s g. Radičevićem, voditeljem Zagrebačkih cesta g. Juricom Krležom, g. Tomislavom Podbojcem te da će se dogovoriti sastanci sa braniteljskim udrugama i školama. Potom je otvorio  raspravu. 
Zorica Gregurić navodi kako je donesen zaključak prošle godine za imenovanje prostora kod spomenika poginulih sesvetskih branitelja u „Park sesvetskih branitelja“ te su naknadno poslane još dvije požurnice. Zatim navodi da je pristigao odgovor kako do sada nadležni gradski ured i Odbor za imenovanje naselja, ulica i trgova nisu razmatrali prijedlog. Nadalje moli da se zatraži očitovanje zašto se godinu dana čeka na preimenovanje predmetne lokacije.
Vinko Batinić također moli da se pošalje požurnica za imenovanje neimenovanog puta u Ulicu Drinskih mučenica zapadno od Sajmišta Sesvete, između Industrijske ceste i Livadarskog puta do kbr. 20.  Nadalje traži da se pošalje požurnica u kojoj je fazi izrada projektne dokumentacije proširenja dijela Ulice Bartola Kašića od kbr. 73 do Kašinske ceste, na području Mjesnog odbora Gajišće.
Zorica Gregurić je zatražila da se pošalje upit u kojoj fazi je postavljanje javnog zdenca u Novom Jelkovcu. Nadalje moli da se pošalje dopis za postavljanje dopunske zelene strjelice na semaforima i to kako slijedi na križanju Ulice Ljudevita Posavskog i Ulice 144. brigade hrvatske vojske te na križanju Ulice Ljudevita Posavskog i Rimskog puta. Također moli da se kontaktira Vijeće Mjesnog odbora Sesvetska Selnica jer je potrebno da se očituju pozitivno na traženo očitovanje kako bi mogla prometovati autobusna linija Dubec – Dumovec.
Željko Grbavac ukazuje da ne dobivamo odgovore za poslane dopise vezano za groblja, korištenje praznog prostor na Zagrebačkoj cesti kbr. 4 za koji je zainteresirana 144. brigada Hrvatske vojske, uvrštavanje u jedinstveni Fond imena za imenovanje ulice Antuna Sente. Nadalje predlaže da se razmotri prijedlog da se sjednice Vijeća Gradske  četvrti Sesvete ponovno održavaju u zgradi Područnog ureda Sesvete, na Trgu Dragutina Domjanića 4 te je zatražio kontakte komunalnih i prometnih redara u Sesvetama. Potom ukazuje na potrebu uređenja pothodnika ispod Zagrebačke ceste. 
Vinko Batinić zatražio je da se pošalje upit prema Ministarstvu pravosuđa i uprave na ministra g. Ivana Malenicu kako bi dobili odgovor što je do sada poduzeto i što se planira poduzeti te kada se može očekivati povratak zatvorenih hrvatskih građana u Hrvatsku obzirom da su među uhićenima desetci sugrađana iz Sesveta. 
Vladimir Marić odgovorio je da će se poslati dopis prema Ministarstvu pravosuđa i uprave. 
Nives Curić navodi da se protivi prijedlogu g. Vinka Batinića jer smatra da je to miješanje u pravosuđe države članice Europske unije.
Matija Kralj ukazuje na to kako je Vijeće Mjesnog odbora Soblinec u dva navrata zatražilo postavu pješačkog prijelaza i uspornika prometa na dionici di je nedugo nastradalo dijete, ali nisu primili odgovor za traženo. Također navodi da je na 8. sjednici Vijeća Gradske četvrti Sesvete izložio problematiku na predmetnoj dionici međutim nije se poduzelo ništa.
Vladimir Marić odgovorio je da je upoznat sa problematikom te da će izvijestiti sve što će biti dogovoreno za rješavanje prometnog problema oko škola i vrtića.
Matija Kralj ukazuje da se predugo čeka na odgovore od nadležnih služba te naglašava da je zatraženo rješavanje prometne regulacije i rekonstrukcije raskrižja Ulice Dragutina M. Domjanića i Ulice kneza Adama u Adamovcu, kao i za hidrante i igralište u Adamovcu. Nadalje moli da se zatraži očitovanje za iste.

/ Petar Bajan odlazi sa sjednice u 20,27/

Damir Pigac moli da se pošalje hitan dopis za sanaciju oštećenja vodoopskrbnog cjevovoda u Virovitičkoj ulici kod kbr. 10.
Nives Curić zamolila je da se pošalje upit na Gradski ured za gospodarstvo, ekološku održivost i strategijsko planiranje koje projekte vode ili pripremaju vezano za prostor bivše tvornice „Sljeme“ s obzirom da se prema neslužbenim informacijama kreće na pripremu projekta HABA i glazbene škole. 
Vladimir Marić odgovorio je da će poslati dopis. 

/ Željko Blažinović odlazi sa sjednice u 20,31/

Vedran Ledinščić interesira se da li se može poslati dopis vezano za novo označavanje traka u ulici Dubrava kod kbr. 306F koje su se regulirale zbog novog semafora kod „Eurospina“ te smatra da je takva regulacija prometa opasna. Nadalje se interesira da li se može predložiti Gradskoj četvrti Peščenica uređenje biciklističke staze na nasipu od Ivanje Reke do Jaruna. 
Vladimir Marić odgovara da je križanje kod „Eurospina“ u nadležnosti Gradske četvrti Gornja Dubrava te će se poslati dopis na Gradsku četvrti Gornja Dubrava. Nadalje navodi da će se također poslati dopis na Gradsku četvrti Peščenica vezano za uređenje biciklističke staze. 
Nives Curić interesira se da li je moguće tražiti izgradnju nogostupa na desnoj strani Dugoselske ceste obzirom da su predviđeni na predmetnoj dionici radovi na vodovodu i odvodnji.
Vladimir Marić navodi da se na predmetnoj dionici ne može ništa raditi dok se ne završe radovi na vodovodu i odvodnji. 
Željko Grbavac postavio je upit da li se može  Kulturno umjetnička društva sa područja Gradske četvrti Sesvete nagraditi financijskim sredstvima zbog kvalitete svog rada i izvrsnosti. 
Vladimir Marić odgovorio je da će se poslati upit. 
Vedran Ledinščić postavio je upit da li ima kakvih saznanja o uređenju kino dvorane u Narodnom Sveučilištu Sesvete.
Vladimir Marić je kazao da nema saznanja o istom. 

 	Daljnje rasprave nije bilo, te je Vijeće završilo s radom u 21,00.






KLASA: 024-08/23-002/213
URBROJ: 251-13-11-12/004-23-2
Sesvete, 26. rujna 2023. 				                            Predsjednik Vijeća
Zapisnik sastavio:							Gradske četvrti Sesvete

Nives Polojac							      	Vladimir Marić, mag.pol. 



